กสิกรไทยสั่งปิดสาขาในห้างเร็ว1ชม.
ธนาคารกสิกรไทยสั่งปิดสาขาในห้างเร็วขึ้น 1 ชั่วโมง หวั่นความปลอดภัยพนักงาน
13 มี.ค. 2553

ธนาคารกสิกรไทยสั่งปิดสาขาในห้างเร็วขึ้น 1 ชั่วโมง หวั่นความปลอดภัยพนักงาน
ผู้สื่อข่าวรายงานว่า ธนาคารกสิกรไทยได้สั่งการมายังสาขาย่อยในห้างสรรพสินค้าทุกแห่งให้ปิดทำการเวลา 19.00 น. เร็วขึ้น 1 ชม.จากเวลาปกติที่จะปิดบริการ 20.00 น. เพื่อความสะดวกในการเดินทางกลับบ้านของพนักงานในช่วงที่มีการชุมนุมของกลุ่มคนเสื้อแดงในกรุงเทพมหานคร
รายงานข่าวจากธนาคารกรุงเทพ สาขาย่อยห้างสรรพสินค้าสยามพารากอน เปิดเผยว่า ยังคงเปิดให้บริการตามปกติจนถึง 20.00 น. อย่างไรก็ดีปริมาณการทำธุรกรรมวันนี้ลดลง 5% จากวันหยุดปกติ